Pikalövo

Pikalövo () om Venäman lidn da lidnankund Leningradan agjan suvipäivnouzmas. Se om Boksitogorskan rajonan kaikiš suremb lidn kahtespäi.

 Istorii 
Eländpunkt mainitase ezmäižen kerdan vl 1620 Änižen pätinan aigkirjas, sijadase amuižel pustolänil. Eziauguine futor oli nimitadud Pikalöv-manmehen-alusenpanijan kanzannimen mödhe. Vl 1906 nimitihe raudtestancijad «Piter — Vologd»-jonol Pikalövo-külän mödhe. Vozil 1927−1930 Pikalövo-žilo oli Pikalövon rajonan administrativižeks keskuseks. Vozil 1935−1941 saudihe cementtegint da radnikžilod.

Vspäi 1947 Pikalövo oli lidnanvuiččeks žiloks. Se sai lidnan statusad vl 1954. Vozil 1996−2006 alištui agjan tobmudele oikti da ei mülünd Boksitogorskan rajonha. Vozil 2008−2009 mail'man finansižen krizisan aigan pätegimiden pidajad tahtoiba saubata enambust niišpäi, no eläjad ei antkoi tehta necidä, sen tagut lidn sai tetabut.

Pikalövon ižandusen sarakod oma sauvondmaterialiden pästand (cementPikalövon cementantegim scement.ru-saital. , vahtbeton, raudbetontegesed), substancijoiden pästand (alüminijan hapanduzPikalövon alüminijan hapandusen tegimen sait (pglz.ru). , gallii, potaš, mouckivi), mugažo mecanümbriradmižen edheotand i kolbasceh ratas lidnas.

 Geografijan andmused 
Lidn sijadase rajonan päivlaskmaižen polen keskuses, Rädan'-jogen oiktal randal (Säs'-jogen bassein), 180 m ü.m.t. keskmäižel korktusel.

Matkad Piterihesai om 220 km päivlaskmha orhal, 230 km raudtedme vai 260 km avtotedme. Om 27 kilometrad päivlaskmpolehe lähembaižhe Boksitogorsk-lidnhasai.

 Tobmuz 
Pikalövo om lidnankundan üks'jäižeks eländpunktaks.

Lidnankundan tobmuden pämez' om sen Deputatoiden nevondkundan ezimez'. Edeline nevondkundan ezimez' om Nikolai Semönov (sügüz'ku 2014 — sügüz'ku 2019). Lidnan Administracijan pämez' om Dmitrii Sadovnikov vn 2016 redukuspäi.

 Eläjad 
Vn 2010 Venäman rahvahanlugemižen mödhe lidnan eläjiden lugu oli 21 562 ristitud, vn 2021 — 20 388 ristitud, rajonan kaks' videndest. Kaik 20 379 eläjad oli lidnas vl 2017. Kaikiš suremb lidnan ristitišt oli 24..25 tuhad eläjid vozil 1989−2001 (25 700 rist. vl 2000).

Ortodoksižen hristanuskondan kaks' pühäpertidPikalövon pühäpertid sobory.ru-saital.  oma avaitud lidnas: Sündun Ristan Zdviženjan jumalanpert' (2006) i Hristan Eläbzdusen Pühäpertin Udištandan puine jumalanpert' (om letud vspäi 1998).

Lapsiden opendusen aluzkundad oma seičeme nomeruidud päivkodid (nomer 2, 3, 5..9), nell' keskškolad (nomer 1..4), lapsiden sädamižen pert', čomamahtoiden škol, lapsiden i norišton sportškol. Leningradan valdkundaline universitet Puškinan nimed, sen Boksitogorskan institutan (filialan) palakundLVU:n Puškinan nimed Boksitogorskan institutan sait (билгу.рф).  (edel 2010. vot pedagogine kolledž) om lidnan professionaližen opendusen aluzkundaks.

 Transport 
Avtobusad oma kundaližeks transportaks lidnas da sen ümbrištos. «Vologd — Uz' Ladog»-mante (A114-trass) ümbärdab lidnad suvipäivlaskmas 2000-nziden voziden auguspäi, ende läbiti.

Kaik koume raudtestancijad om läz lidnad: Pikalövo I (passažiroiden täht), Pikalövo II (tegimištzonas) i Fabričnai (, jüguiden täht). Ezilidnelektrojonused ühtenzoittas Piterinke.

 Homaičendad 

 Irdkosketused 
 Municipaližen «Pikalövo-lidn»-ühtnikan tobmuden aluzkundoiden sait (pikadmin.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Leningradan agjan lidnad
Kategorii:Boksitogorskan rajon